Source: http://sport.alba24.ro/foto-csm-satu-mare-csu-alba-iulia-76-65-infrangere-la-debut-pentru-miroslav-popov-9085.html
Timestamp: 2017-08-22 16:49:23+00:00

Document:
FOTO-VIDEO: CSM Satu Mare – CSU Alba Iulia, 76-65. Înfrângere la debut pentru Miroslav Popov
CS Universitatea Alba Iulia și-a vândut scump pielea la Satu Mare, unde echipa antrenată de Dan Fleșeriu a stricat seria de 10 victorii consecutive a fetelor de la CSU. Deși a fost un joc echilibrat, Alba Iulia a pierdut cu scorul de 76-65 (14-10, 25-19, 21-16 și 16-20), la capătul unui meci în care brigada de arbitri a avut din nou un cuvânt de spus asupra rezultatului final.
CS Universitatea a început ezitant partida de la Satu Mare. În primele 2-3 minute, CSM Mare avea 8-0, după care echipa condusă de Miroslav Popov și-a revenit și a încheiat primul sfert la un handicap de doar patru puncte.
În sfertul secund, brigada de arbitri a intervenit mai mult pentru a le aduce în joc pe baschetbalistele de la CSM Satu Mare. Petru Eleș, sătul de deciziile luate de cei doi arbitri, a protestat și a comis fault tehnic. Este al doilea tehnic pe care-l ia Eleș din 2007 până în prezent. Avantajul echipei din Alba Iulia a fost dat de faptul că în sfertul doi s-au apropiat la un singur punct de liderul campionatului.
Sfertul trei a permis sătmărencelor să mai câștige 5 puncte la avantajul de 10, avut la pauză, astfel că jocul era ca și decis. Chiar și așa, în tabăra CSU Alba Iulia s-a văzut o nouă atitudine, echipa a jucat altceva, atât cât a fost lăsată și de arbitri. Popov a folosit mai mult meciul de la Satu Mare ca pe unul de cunoaștere a echipei și nu a putut face minuni în doar trei zile de la instalarea lui ca antrenor principal la Alba Iulia. Ba mai mult, CSU a pus probleme din punct de vedere tactic la Satu Mare, meciul fiind mai dificil față de cele de până acum.
S-a încheiat 76-65, iar CS Universitatea are un alt meci greu pe propriul teren cu ICIM Arad, o altă echipă din fruntea campionatului.
Arbitraj pro Satu Mare
La fel cum s-a întâmplat și în play-off-ul din vara anului 2012, așa a fost și acum: echipa lui Dan Fleșeriu s-a bucurat de un ajutor serios venit din partea brigăzii de arbitri.
Au fost momente în care sârbul Miroslav Popov efectiv nu înțelegea deciziile luate de cei doi „fluierași”. Cei 12 suporteri prezenţi de la „Gruppo Arnsberg” au protestat la adresa arbitrilor și a fost singura galerie prezentă în sală. Atmosfera creată de aceștia a reușit de mai mult ori să le readucă în joc pe fetele lui Popov.
În sfertul secund, cel în care Eleș a luat tehnic, acesta s-a „rățoit” serios la arbitri, fiind vizibil afectat de deciziile total „aiurea”.
Pentru CSU Alba Iulia au marcat: Becca Tobin 25, Katya Abramzon 17, Amanda Thompson 6, Eni Laza 5, Laura Drăgoescu 3, Zenta Melnika 3, Jovana Vukoje 6.
Mincă a venit să o vadă pe Uiuiu
Portarul echipei CFR Cluj, Mihai Mincă a fost prezent sâmbătă seară în tribunele sălii de sport a Liceului cu Profil Sportiv din Satu Mare. Acesta a venit la meci însoțit de Cosmin Sîmtion (Sportul Sebeș).
Reamintim că Mihai Mincă este într-o relație cu Alexandra Uiuiu din luna decembrie, cei doi petrecându-și sărbătorile împreună.
Fără prize și wireless la masa presei
Chiar dacă joacă în FIBA Europe Cup, conducătorii echipei CSM Satu Mare nu s-au dovedit a fi destul de bine organizați la meciul din Liga Națională de Baschet Feminin. Masa presei nu avea nici măcar o priză în apropiere (singura sursă de curent fiind la câțiva metri de masa destinată jurnaliștilor), iar șefii clubului nu au știut parola pentru conectare la internet.
Problema rețelei wireless a fost sesizată și de FIBA, care a amendat CSM Satu Mare cu 500 de euro pentru lipsa conexiunii. De partea cealaltă, la sala din Alba Iulia, deși este mai mică și echipa nu evoluează în vreo competiție europeană, aceste lucruri sunt disponibile.
httpv://youtu.be/lmrTeiC36YI
26 ianuarie 2013 la 20:05
cataline de ce nu esti corect,cum poti sa zici ca ne-am vandut scump pielea cand am fost condusi tot timpul iar daca si in ultimul sfert mai trageau cele de la satu mare cred ca putea fii linistit vreo 20 diferenta.A avut si BILEK multe parti rele dar cred ca ar trebui sa vedem si de fete putin ca nu degeaba le-au strigat galeria la un meci de acasa din tur „betivelor’.
Catalin Craciun spune:
27 ianuarie 2013 la 00:01
Domnul meu ati vazut meciul la tv sau vorbiti doar dupa statistica vazuta ? fetele au jucat au luptat iar echipa e pe drumul cel bun. Sa nu mai fim rai cand nu e cazul
Andrei Popescu spune:
26 ianuarie 2013 la 20:19
Am vazut statistica meciului. Foarte interesant. Nimeni nu a asteptat de la acest meci decat sa se sfarseasca si sa se incepa munca adevarata. Si din statistica poti sa realizezi ca CSU a jucat altceva si jucatoarele care merita sa joace au facut-o bine. Trebuie sa luam partile pozitive din acest meci:
1. CSM in tur ne-a invins cu o diferenta de 15 puncte, erau la inceput de campionat cu o echipa noua, la fel ca si noi. Acum am pierdut la 11 puncte, cu o echipa mult mai omogena, iar noi schimband antrenorul.
2. Am vazut jucatoare care merita sa joace si care au facut-o bine, spre deosebire de „era” bilek, aici vorbesc de Katya (cu atitudinea careia nu am fost de acord deloc si puneam sub semnul intrebarii capacitatea de a juca baschet la un nivel mai ridicat).
3. Antrenorul care a folosit intregul lot, nu s-a bazat doar pe un 5, avand o rotatie si o gandire care s-a vazut. A acordat tuturor o sansa, dar jucatoare gen Brantlova, Uiuiu sau Papp, au ramas putin datoare.
Trebuie sa ne gandim ca Popov a avut 4 zile (nici macar un ciclu intreg de antrenament) si totusi a schimbat ceva. Sunt foarte increzator ca putem ajunge departe, dupa cum spunea si P. Eles a fost un meci fara presiunea rezultatului. Putem sa ne calificam in play-off foarte usor, acolo sunt meciurile grele. Sa nu uitam anul trecut eram peste CSM la final de sezon, iar in play-off ne-am cam luat-o (cu arbitrii sau fara).
calinus spune:
26 ianuarie 2013 la 21:56
Domnule ziarist! inainte de a scrie critici sportive, ar fi mai bine sa invatati regulile acelei sport. dumneavoastra ati fost la meci, v-am vazut, insa dumneavostra ati vazut doar o echipa in teren. arbitrajul chiar a fost sub orice critica, insa a dezavantajat ambele echipe. au fost vreo patru faze, cand TREBUIA sa se dea fortare in atac a CSU-ului, la o faza Whittington a primit o palma de la un jucator din Alba Iulia, care apara mingea, ca la polo, trecut cu vederea de cei doi arbitrii. la un cotraatac Abramzon a tras-o din spate pe Ardelean, CSU a scapat cu un fault, desi era antisportiv. Daca doriti, domnule ziarist, ami insir cateva faze, dar nu cred, ca-si are rostul, avand in vedere, ca au fost faze si de parte noastra, cand am primit faule auirea. Nu arbitrajul a decis meciul, deci nu insultati la ura. E clar, federaitia trebuia sa fie mai atent la delegare, avand in vedere ca a fost un meci cu o dificultate mare, iar Alin Dragos nu este un fluieras iubit la Satu Mare. Si inca ceva: in Romania nu exista Liceu cu PROFIL Sportiv. Se spune: Liceu cu PROGRAM Sportiv. Ar fi indicat, ca un reporter de sport sa stie asa ceva………
27 ianuarie 2013 la 00:04
Domnule exista greseli de redactare din cauza ca am fost grabit. Probabil ca in opinia dumneavoastra si in play off au fost „greseli”.
26 ianuarie 2013 la 23:43
La Satu Mare intotdeauna „fluierasii” ne-au creat probleme. Felicitari s-a vazut ca ati luptat! Bravo Katya, ai facut un meci frumos,la fel si Becca Tobin! Domnul care comenta meciul nu stia numele jucatoarelor de la CSU ? Nu am auzit pe cineva sa poceasca niste nume precum acest comentator. Felicitari si asteptam victorii!
26 ianuarie 2013 la 23:51
Comentator a fost un domn de la Nordvest tv
27 ianuarie 2013 la 01:01
f bn draga ziaristule-cum zice mai sus un domn arbitraj mizerabil,dar cat a primit csm atat a primit si csu-deci sunteti mai slabi aveti echipa mai slaba decat anul trecut clar
27 ianuarie 2013 la 01:05
Nu arbitrajul a decis jocul, iar de cat de slaba e echipa vom vorbi mai tarziu, în play-off ca si anul trecut Alba era tare în campionat și în play-off am fost eliminati. CSM Satu Mare a beneficiat de greseli de arbitraj în debutul jocului, CSU la final (se cheama compensatie). Repet nu fac aici politica, felicit echipa CSM Satu Mare pentru victoria meritata si din punctul meu de vedere aveti o echipa mai buna decat Alba
27 ianuarie 2013 la 01:02
ati pierdut ca csm satu mare nu are wireless???? sau de ce/??? nuai scrie prostii-spune ca nu aveti o toaleta normala si ne-am facut treburile unde am putut
27 ianuarie 2013 la 01:04
Cine a zis ca am pierdut ca nu era wireless? Da și la Alba sunt lipsuri, dar poate ca eu ma asteptam la mai multe de la o echipa ce reprezinta Romania într-o cupă europeană atata tot
27 ianuarie 2013 la 10:55
era slab arbitrajul e clar dar nu suntem noi de vina cei din satu mare ca au pus 2 incompetenti mai ales pe lala din baia mare
27 ianuarie 2013 la 12:11
Dar eu nu am zis ca a fost vina CSM Satu Mare, ci doar ca a gresit intr-o directie, voit sau nu …
28 ianuarie 2013 la 10:32
La fel au jucat fetele si cu Targoviste in tur,poate chiar mai bine, si nu am auzit sa le laude cineva cum le lauda lumea acum, dupa o infrangere, nu mi s-a parut ca au o alta atitudine fata de meciurile precedente, sa nu uitam ca la Targoviste a fost mult mai strans meciul, nu ca si acum cand ne-a condus CSM de la un capat pana la celalalt. nu poate sa faca nimic nici antrenorul asta cu jucatoarele astea aduse de conducerea tehnica, Eles.
28 ianuarie 2013 la 11:55
foarte bine ca le-au laudat.tu cum crezi ca poate sa le creasca moralul, fara lauda!?daca fac ceva bine le lauzi, daca gresesc le explici ce au gresit si lle explici cum pot face acel lucru mai bine, ca data viitoare sa nu mai greseasca.
28 ianuarie 2013 la 13:45
nu merge cu „frumosul” cu jucatoarele astea, ele nu inteleg nimic.
29 ianuarie 2013 la 08:22
adica….?

References: CSM 
 CSM 
 CSM 
 CSM 
 CSM 
 CSM 
 CSM 
 csm 
 CSM 
 CSM 
 csm 
 CSM 
 CSM